Kommunens rådhus ligger i Ås sentrum. Ved siden av rådhuset ligger kulturhuset med kino og bibliotek. I 2008 ble Ås Filmklubb stiftet og har siden da arrangert filmvisninger i den gamle kinosalen. Rådhusplassen i Ås har et stort basseng som er i bruk om sommeren. Det finnes også en musikkpaviljong på gressområdet som brukes ved forskjellige kulturarrangementer. Det finnes også matvarebutikker, bank, legekontor, cafeer og frisørsalonger i Ås sentrum. Det har blitt bygget ca. 800 nye boliger i Ås sentrum de siste årene.